Egidijus Zvicevičius

Egidijus Zvicevičius (g. 1973 m. birželio 20 d. Kaune) – Lietuvos žemės ūkio universiteto šilumos ir biotechnologijų katedros docentas.

Biografija 
1995 m. baigė Lietuvos žemės ūkio akademijos Žemės ūkio inžinerijos fakultetą, įgijo žemės ūkio technikos bakalauro, 1996 m. diplomuoto inžinieriaus ir 1998 m. žemės ūkio technologijų inžinerijos magistro kvalifikacinius laipsnius. 2002 m. apgynė technologijos mokslų daktaro disertaciją.

Nuo 2001 m. Šilumos ir biotechnologijų katedros asistentas, 2003–2008 – lektorius, nuo 2005 m. einantis docento pareigas.

Mokslinė veikla 
Mokslinio darbo kryptis – žemės ūkio produktų sandėliavimo technologijos, kokybės išsaugojimas ir šilumos bei masės mainai augalinių produktų sampile. Su bendraautoriais periodinėje ir mokslinėje spaudoje yra paskelbęs 16 straipsnių, 1 metodinius patarimus.

Žemės ūkio inžinerijos fakulteto bakalaurams dėsto technologinį transportą, žemės ūkio produktų sandėliavimo bei perdirbimo technologijas ir organinių atliekų tvarkymą, o magistrantūros studentams – technologinių procesų modeliavimą.

Lietuvos žemės ūkio teoretikai
Lietuvos energetikai